**DIKTANTAS ketvirtokų lietuvių kalbos olimpiadai**

**Paaiškinimas.** Diktantas šiek tiek ilgesnis, nes skirtas olimpiadai. Diktanto tekste stengtasi apimti tuos rašybos ir skyrybos atvejus, kurių buvo mokytasi. Ne visų žodžių rašybą, sakinių skyrybą mokiniai privalo mokėti baigdami IV klasę, todėl diktantas netinka apibendrinamajam mokinių vertinimui. Mokytojai gali lengvinti, trumpinti diktanto tekstą, o jeigu nori, sunkinti. Taip pat galima susitarti, kaip skaičiuoti klaidas: visas (neskaičiuoti tik tame pačiame pasikartojančiame žodyje ar jo formoje) ar tik klaidų tipus (juos atitiktų po diktantu surašyti visi tikrinami žodžių rašybos, sakinių skyrybos atvejai).

**Dvi**ragio ežeras\*

Lietuvių padavimai pasakoja, kad senovėje ežerai nusileisdavo iš dangaus. Jie atplaukdavo ir garsiai šniokšdavo danguje, kol neišgirsdavo savo vardo. Ar girdėjai, kad panašiai atsirado ir mūsų **Dvi**ragio ežeras?

Vieną dieną Salų apylinkes užklojo tamsūs, perkūningi debesys. Blykčiojo žaibai ir griaudė, bet nelijo. Žmonės baisiai išsigando! Tuomet po tas apylinkes keliavo vargšas senelis. Jis pasakė, kad reikia įminti mįslę – atspėti ežero vardą. Tada debesis nusileis žemėn. Ir švelniais, ir skambiais vardais žmonės šaukė ežerą, bet šis tik dar garsiau ėmė ūžti.

Kur dabar ežeras liūliuoja, žaliavo plati pieva. Toje pievoje Taraldžių kaimo piemuo ganė didelę bandą. Vienas didžiaragis jautis pasileido bėgti į vasarojų. Piemenukas sušuko:

* Kur eini, Dviragi?

Debesis staigiai ūžtelėjo žemyn. Vanduo užliejo ir pievą, ir gyvulius, ir

piemenuką. Šiandien toje vietoje tyvuliuoja Dviragio ežeras. Žmonės per smarkią audrą žvelgia į ežerą ir stebisi:

* Kaip piktai baubia Dviragis!

Pagal lietuvių padavimą „Kur eini, Dviragi?“

\* Dar vadinamas Ilgio, Salų ežeras.

**Pastabos:** 1. Lentoje parašyti diktanto pavadinimą. Perskaičius visą tekstą būtina detaliai aptarti jo turinį, paaiškinti rečiau vartojamų žodžių reikšmes: *perkūningi, vasarojus, Taraldžių kaimas*.

2.Pasakyti kablelį prieš *kol*, po *liūliuoja*, brūkšnį po *mįslę*.

3. Nelaikyti klaidomis, jeigu mokinys parašė kitaip nei tekste, bet tas variantas galimas (taikau skyrybai), pavyzdžiui, po sakinio *Žmonės baisiai išsigando****!*** gali būti ir taškas. Galima neskirti kableliu *tamsūs****,*** *perkūningi debesys*.

4. Tegul mokytojai susitaria, ar paaiškins antros ir trečios pastraipos pirmų sakinių  *Vieną dieną Salų apylinkes ...* ir  *Kur dabar ežeras liūliuoja* rašymą atitraukiant nuo krašto, ar laikys klaida, jeigu mokinys šį sakinį rašys toje pačioje eilutėje.

5. Tiesioginė kalba įvesta tikslingai – įdomu, kaip mokiniai moka skirti paprasčiausią atvejį, todėl tiesioginės kalbos skyrybos klaidos (dvitaškis, nauja eilutė, brūkšnys, nauja eilutė) turėtų būti skaičiuojamos. Tikrinama ir kreipinio skyryba.

6. Diktuojant labai svarbu raiškiai perskaityti sakinius, kuriais klausiama, pabrėžiama, stebimasi (klausiamuosius, šaukiamuosius).

7. Klaidoms apskaičiuoti galima panaudoti lentelę, kuri paskelbta IV klasės mokytojo knygos „Naujasis šaltinis“ prieduose arba svetainėje [www.saltinis.lt](http://www.saltinis.lt/).

**Tikrinama rašyba:**

• žodžių su ilgaisiais (nekirčiuotais) ir trumpaisiais (kirčiuotais) balsiais *y-i, ū-u*: *liet****u****vių, padav****i****mai,* *debes****y****s, debes****i****s* (šiuos žodžius galima priskirti ir prie daiktavardžio vardininko rašybos), *plat****i****, piemen****u****kas* (ir daiktav. priesaga), *suš****u****ko, ein****i****, Dv****i****ragis* ir kt. formos (I kirčiuotė, kirtis pastovus), *t****y****vuliuoja;*

• žodžių su dvibalsiais *ie, uo*: *l****ie****tuvių, t****uo****met, liūli****uo****ja, p****ie****va, p****ie****vą, p****ie****voje, p****ie****muo, p****ie****menukas, p****ie****menuką, v****ie****nas, vand****uo****, užl****ie****jo, tyvuli****uo****ja;*

• žodžių su dvibalsiu *au* po minkštai tariamo priebalsio*: gr****iau****dė, gars****iau****,* ***jau****tis;*

• žodžių su pirmame sande kirčiuotais mišriaisiais dvigarsiais: *perkūn****in****gi* (arba skirti prie daiktavardžio priesagų);

• žodžių su minkštumo ženklu *i, su j: lietuv****i****ų, blykč****i****o****j****o, neli****j****o, l****i****ūl****i****uoja, Taraldž****i****ų, gyvul****i****us, tyvul****i****uoja, Dvirag****i****o;*

*•* veiksmažodžių es. l.: *pasakoj****a****, reik****ia****, liūliuoj****a****, tyvuliuoj****a****, žvelg****ia****, baub****ia;***

*•* veiksmažodžių būt. d.. l.: *nusilei****s****davo, atplau****k****davo, šnio****kš****davo, neišgir****s****davo;*

*•* veiksmažodžių būt. k. l.: *girdėj****ai****;*

*•* veiksmažodžių bendraties ir kt. jos formų: *ū****ž****ti, bė****g****ti, ū****ž****telėjo;*

• veiksmažodžių priesagų: *kel****iav****o, žal****iav****o, ūž****telėj****o;*

• veiksmažodžių priešdėlių: ***at****sirado,* ***už****klojo,* ***iš****sigando,* ***į****minti,* ***at****spėti;*

• prieveiksmių: *gars****iai****, panaš****iai****, bais****iai****, staig****iai****;*

• daiktavardžių ir jiems priklausančių žodžių vns. gal.: *vien****ą*** *dien****ą****, vard****ą****, ežer****ą****, į ežer****ą****,didel****ę*** *band****ą****, į vasaroj****ų****, piemenuk****ą****, per smarki****ą*** *audr****ą****;*

• daiktavardžių ir būdvardžių dgs. kilm.: *lietuvi****ų****, Sal****ų****, Taraldži****ų****;*

• daiktavardžių ir jiems priklausančių žodžių viet.: *senov****ėje****, dang****uje****, t****oje*** *piev****oje****, t****oje*** *viet****oje****;*

• daiktavardžių vard.: *debes****is****, debes****ys****;*

• būdvardžių vard.: *tams****ūs****;*

• kiti daiktavardžių linksniai, kurių rašyba tikrinama pagal vardininką (-*ė, -ia, -is* ir t.t.), t.y. rašoma *-e*-, -es, -*ę* arba -*ia*-): *apylink****es****;*

• kiti būdvardžių linksniai, kurių rašyba tikrinama pagal vardininką: *šveln****iais****, skamb****iais****, didel****ę****, per smark****ią****;*

• daiktavardžių, būdvardžių priesagos*: perkūn****ing****i, sen****el****is, did****el****ę, piemen****uk****ą;*

• daiktavardžių su supanašėjusiais priebalsiais: *var****g****šas;*

• vietovardžių: ***Dvi****ragio,* ***S****alų,* ***T****araldžių;*

• sudurtiniai žodžiai: *didž****ia****ragis;*

• *Įvardžių: jie, jis*;

• prielinksnio *į:* ***į*** *vasarojų****, į*** *ežerą;*

• įsidėmėtinos rašybos žodžių: *kad, mūsų, mįslę, žemyn, šiandien;*

• kitos rašybos klaidos: praleistos ar sukeistos raidės, praleistas žodis ir pan.

**Tikrinama skyryba:**

• sakinio, kuriuo klausiama: *Ar girdėjai, kad panašiai atsirado ir mūsų* ***Dvi****ragio ežeras? Kur eini, Dviragi?*

• sakinio, kuriuo pabrėžiama, stebimasi, piktinamasi ir pan.: *Žmonės baisiai išsigando! Kaip piktai baubia Dviragis!*

• vienarūšių sakinio dalių: *Vieną dieną Salų apylinkes užklojo* ***tamsūs, perkūningi*** *debesys.* ***Ir švelniais, ir skambiais*** *vardais žmonės šaukė ežerą, bet šis tik dar garsiau ėmė ūžti. Vanduo užliejo* ***ir pievą, ir gyvulius, ir piemenuką****.*

• kablelis prieš  *bet*: *Blykčiojo žaibai ir griaudė****, bet*** *nelijo. Ir švelniais, ir skambiais vardais žmonės šaukė ežerą****, bet*** *šis tik dar garsiau ėmė ūžti.*

• kablelis prieš *kad*: *Lietuvių padavimai pasakoja****, kad*** *senovėje ežerai nusileisdavo iš dangaus. Ar girdėjai****, kad*** *panašiai atsirado ir mūsų* ***Dvi****ragio ežeras? Jis pasakė****, kad*** *reikia įminti mįslę – atspėti ežero vardą.*

• dialogo:

*Piemenukas sušuko****:***

* *Kur eini, Dviragi?*

*Debesis staigiai ūžtelėjo žemyn.*

• ar atitraukia pirmą teksto sakinį nuo krašto:

*Lietuvių padavimai pasakoja ...*

• ar atitraukia pirmą pastraipos sakinį nuo krašto (mokytojų susitarimo dalykas):

*Vieną dieną Salų apylinkes ...*

*Kur dabar ežeras liūliuoja...*

• kitos akivaizdžios sakinio skyrybos klaidos: mažoji raidė sakinio pradžioje, nėra taško sakinio gale, nereikalingi kableliai, kiti skyrybos ženklai.

**Rašysenos aiškumas, tvarkingumas, estetiškumas:**

•arraštas įskaitomas;

• ar maždaug vienodi tarpai tarp žodžių, sakinių;

• ar stengtasi rašyti vienodai pasvirusias raides;

• ar tvarkingai ištaisytos klaidos (tvarkingai užbraukta raidė, žodis nesumenkina darbo).